Kërkesë
Nr. 3460, datë 31.7.2014

PËR SHPRONËSIM PUBLIK

Ministria e Kulturës shpall kërkesën për shpronësim, për interes publik, të pasurive të paluajtshme pronë private, që preken nga zbatimi i projektit të miratuar me vendim të Këshillit Kombëtar të Restaurimeve nr. 27, datë 15.7.2014, “Për ndërhyrje të përkohshme dhe rehabilituese në sheshin “Nënë Tereza”.
Subjekti kërkues i këtij objekti është Drejtoria Rajonale e Kulturës Kombëtare Durrës. Me anë të këtij publikimi në shtyp, kërkojmë të vëmë në dijeni personat të cilët preken nga ky shpronësim. Vënia në dijeni konsiston në masën e vlerësimit të llogaritur në përputhje me vendimin e Këshillit të Ministrave nr. 138, datë 23.3.2000, “Për kriteret teknike të vlerësimit dhe përllogaritjes së masës së shpërblimit për pasuritë pronë private që shpronësohen, të pasurive që zhvlerësohen dhe të të drejtave të personave të tretë, për interes publik”, të ndryshuar dhe vendimin e Këshillit të Ministrave nr. 514, datë 30.7.2014, “Për miratimin e vlerës së pronës për secilin qark të Republikës së Shqipërisë”.
Pronarët që kanë emrin në listën emërore dhe personat e tretë, brenda 15 ditëve nga plotësimi i këtij afati për publikim, kanë të drejtë të paraqesin pretendimet e tyre lidhur me çmimin, sipërfaqen, titullin e pronësisë apo llojin e pasurisë që kanë në pronësi, të shoqëruara me dokumentet përkatëse në Ministrinë e Kulturës.
Pronarët për të cilët është bërë shënimi “Konfirmuar nga ZVRPP”, do të likuidohen për efekt shpronësimi pas daljes së vendimit të Këshillit të Ministrave që do të miratojë kërkesën për shpronësim.
Vlera totale e shpronësimit është  36,107,184 (tridhjetë e gjashtë milion e njëqind e shtatë mijë e njëqind e tetëdhjetë e katër) lekësh.

